Oʻzbekiston Respublikasi Hukumatining ayrim qarorlariga oʻzgartirishlar va qoʻshimchalar kiritish toʻgʻrisida (Oʻzbekiston Respublikasi Prezidentining “Jaxon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida” 2019-yil 5-fevraldagi PQ-4160-son qarori)
(resolution, 2024-06-10)

Oʻzbekiston Respublikasi Prezidentining “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida” 2019-yil 5-fevraldagi PQ-4160-son qaroriga muvofiq, shuningdek, 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Faol investitsiyalar va ijtimoiy rivojlanish yili”da amalga oshirishga oid Davlat dasturi ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar va qoʻshimchalar kiritilsin. 2. Oʻzbekiston Respublikasi Energetika vazirligi bir oy muddatda: tizim (SAIDI) ishlashidagi uzilish oʻrtacha davomiyligining indekslari va tizim (SAIFI) ishlashining oʻrtacha tez-tez uzilishi toʻgʻrisidagi maʼlumotlar, shu jumladan amaldagi uzilishlar haqidagi yakuniy hisobotni vazirlik rasmiy veb-sayti va Oʻzbekiston Respublikasi Ochiq maʼlumotlar portalida har chorakda joylashtirish imkonini beradigan tartibni ishlab chiqsin hamda tasdiqlasin; manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi energetika vaziri A.S. Sultanov zimmasiga yuklansin. 2. Vazirlar Mahkamasining 2017-yil 6-iyundagi 360-son qaroriga (Oʻzbekiston Respublikasi QT, 2017-y., 6-son, 95-modda) oʻzgartirishlar rus tilidagi matnda berilgan. 3. Vazirlar Mahkamasining “Muhandislik-kommunikatsiya tarmoqlariga ulanish boʻyicha davlat xizmatlari koʻrsatishning maʼmuriy reglamentlarini tasdiqlash toʻgʻrisida” 2018-yil 31-martdagi 256-son qarorida (Oʻzbekiston Respublikasi QT, 2018-y., 3-son, 73-modda): b) 3-ilovada: 4 va 5-bandlar quyidagi tahrirda bayon etilsin: “4. Isteʼmolchilarni issiqlik taʼminoti tarmoqlariga ulash jarayoni quyidagilarni nazarda tutadi: texnik shartlarni ishlab chiqish (yangi obyekt qurilishida binoning arxitektura-rejalashtirish topshirigʻini ishlab chiqish doirasida amalga oshiriladi); issiqlik taʼminoti loyihasini ishlab chiqish va kelishish; qurilish-montaj va sozlash-ishga tushirish ishlarini amalga oshirish; issiqlikdan foydalanish qurilmalari va issiqlik tarmoqlarini (keyingi oʻrinlarda issiqlik qurilmalari deb ataladi) issiqlik tarmogʻiga ulash toʻgʻrisidagi dalolatnomani (keyingi oʻrinlarda Dalolatnoma deb ataladi) rasmiylashtirish va tasdiqlash. 5. Isteʼmolchilarni issiqlik taʼminoti tarmoqlariga ulash jarayonini amalga oshirishda: a) Issiqlik taʼminoti korxonasi (keyingi oʻrinlarda issiqlik taʼminoti korxonasi deb ataladi) huzuridagi issiqlik tarmoqlariga yuridik va jismoniy shaxslarning issiqlikdan foydalanish qurilmalarini va issiqlik tarmoqlarini ulush xizmatlarini koʻrsatish xizmati: texnik shartlarni ishlab chiqadi; issiqlik taʼminoti loyihasini texnik shartlarga muvofiqlik yuzasidan koʻrib chiqadi; qurilish-montaj va ishga tushirish-sozlash ishlarini amalga oshiradi (isteʼmolchi manfaatdor boʻlganda); Dalolatnomani rasmiylashtiradi va tasdiqlaydi; b) loyihalash, qurilish-montaj va ishga tushirish-sozlash tashkilotlari loyihalash, qurilish-montaj va ishga tushirish-sozlash ishlarini amalga oshiradi (isteʼmolchi manfaatdor boʻlganda); v) Oʻzbekiston Respublikasi Energetika vazirligi huzuridagi Elektr energetikada nazorat inspeksiyasi (keyingi oʻrinlarda “Oʻzenergoinspeksiya” deb ataladi) isteʼmolchilarning issiqlikdan foydalanish qurilmalari va issiqlik tarmoqlarining ekspluatatsiya qilishga tayyorligini aniqlaydi”; 6-banddagi ““Oʻzdavenergonazorat” DI” soʻzlari “Oʻzenergoinspeksiya” soʻzi bilan almashtirilsin; 12-bandning toʻrtinchi xatboshidagi ““Oʻzdavenergonazorat” DI” soʻzlari “Oʻzenergoinspeksiya” soʻzi bilan almashtirilsin; quyidagi mazmundagi 261-band qoʻshilsin: “261. Agar soʻrovnoma tushgan kundan boshlab, mazkur Reglamentning 22-bandida koʻrsatilgan muddat oʻtgandan soʻng issiqlik taʼminoti korxonasi issiqlik taʼminoti loyihasini kelishmasa, issiqlik taʼminoti loyihasi kelishilgan deb hisoblanadi. Bunda Davlat xizmatlari markazi tomonidan zudlik bilan issiqlik taʼminoti loyihasini koʻrib chiqish va kelishish toʻgʻrisida bildirishnoma beriladi”; 4-paragrafning nomi quyidagi tahrirda bayon etilsin: 27-bandning toʻrtinchi xatboshi quyidagi tahrirda bayon etilsin: “Issiqlikdan foydalanish qurilmalari va issiqlik tarmoqlarini joyiga chiqqan holda texnik koʻrikdan oʻtkazish haqidagi bildirishnoma avtomatik ravishda “Oʻzenergoinspeksiya”ga yuboriladi”; 29-band quyidagi tahrirda bayon etilsin: “29. “Oʻzenergoinspeksiya” bildirishnoma tushgan kundan boshlab ikki ish kuni davomida issiqlik energiyasi isteʼmolchilarining issiqlikdan foydalanish qurilmalari va issiqlik tarmoqlarini texnik koʻrikdan oʻtkazadi”; Quyidagi mazmundagi 291-band qoʻshilsin: “291. Taqdim etilgan hujjatlarni koʻrib chiqish va issiqlikdan foydalanish qurilmalari hamda issiqlik tarmoqlarini texnik koʻrikdan oʻtkazish yakunlari boʻyicha mazkur Reglamentga 7-ilovaga muvofiq shaklda isteʼmolchilar elektr qurilmalarini texnik koʻrikdan oʻtkazish bayonnomasi (keyingi oʻrinlarda Bayonnoma deb ataladi) tuzilib, unda isteʼmolchi elektr qurilmalari foydalanishga tayyorligi (tayyor emasligi) toʻgʻrisida yozuv qayd etiladi”; 30 va 31-bandlar quyidagi tahrirda bayon etilsin: “30. Isteʼmolchining issiqlikdan foydalanish qurilmalarini montaj qilishda aniqlangan kamchiliklar, texnik shartlar talablaridan chetga chiqish, shuningdek, issiqlik energiyasi qurilmalariga xizmat koʻrsatish uchun tayyorlangan xodimlarning mavjud emasligi Dalolatnomani imzolashni rad etishga asos boʻladi. Boshqa asoslarga, shu jumladan maqsadga muvofiq emasligi sababli Dalolatnomani imzolashni rad etishga yoʻl qoʻyilmaydi. Qoidabuzarliklar toʻgʻrisidagi bildirishnoma “Oʻzenergoinspeksiya” tomonidan qurilish-montaj va ishga tushirish-sozlash tashkilotlariga YIDXP orqali rad etish sabablari, qonun hujjatlarining aniq normalari va tegishli tashkilotlar koʻrsatilgan sabablarni bartaraf etib, hujjatlarni qayta koʻrib chiqish uchun topshirishi mumkin boʻlgan muddat koʻrsatilgan holda yuboradi. Qurilish-montaj va ishga tushirish-sozlash tashkilotlari mavjud qoidabuzarliklarni bartaraf etib, qayta koʻrib chiqish uchun hujjatlarni topshirish huquqiga ega boʻlgan muddat “Oʻzenergoinspeksiya”ning qoidabuzarliklar mavjudligi toʻgʻrisidagi bildirishnomasi olingan kundan boshlab oʻn ish kunidan kam boʻlmasligi kerak. Qurilish-montaj va ishga tushirish-sozlash tashkilotlari tomonidan “Oʻzenergoinspeksiya”ning Dalolatnomani imzolashni rad etishiga asos boʻlgan sabablar bartaraf etilgandan soʻng ushbu tashkilotlar “Oʻzenergoinspeksiya”ga issiqlikdan foydalanish qurilmalari va issiqlik tarmoqlarini qaytadan koʻrikdan oʻtkazish uchun joylarga chiqish toʻgʻrisidagi bildirishnomani YIDXP orqali yuboradi. “Oʻzenergoinspeksiya” issiqlikdan foydalanish qurilmalari va issiqlik tarmoqlarini bildirishnoma kelib tushgan kundan boshlab bir ish kunidan oshmagan muddatda qayta texnik koʻrikdan oʻtkazadi. Isteʼmolchining issiqlikdan foydalanish qurilmalari va issiqlik tarmoqlari ekspluatatsiya qilishga tayyorligi va Dalolatnomani imzolash imkoniyati toʻgʻrisidagi masalani qayta koʻrib chiqishda, “Oʻzenergoinspeksiya” tomonidan Dalolatnomani imzolashni rad etish asoslarida bayon etilmagan sabablarni keltirishga yoʻl qoʻyilmaydi, Dalolatnomani imzolashda avval keltirilgan sabablar bartaraf etilganini tasdiqlovchi maʼlumotlar bilan bogʻliq boʻlgan sabablarning keltirilishi bundan mustasno. 31. “Oʻzenergoinspeksiya” mazkur Reglamentning 29-30-bandlarida nazarda tutilgan muddat tugagandan soʻng isteʼmolchining issiqlikdan foydalanish qurilmalari hamda issiqlik tarmoqlari ekspluatatsiya qilishga tayyorligi va Dalolatnomani imzolashga tayyorligi toʻgʻrisidagi bildirishnomani issiqlik taʼminoti korxonasi, qurilish-montaj va ishga tushirish-sozlash tashkilotlariga, shuningdek, isteʼmolchiga (elektron koʻrinishda murojaat etganda) yoki Davlat xizmatlari markaziga (oʻzi kelib murojaat etganda) YIDXP orqali yuboradi”; 5-paragrafning nomi chiqarib tashlansin; 32-band quyidagi tahrirda bayon etilsin: “32. Issiqlik energiyasini hisobga olish asboblarini plombalash va issiqlik taʼminoti shartnomasini tuzish “Oʻzenergoinspeksiya”ni isteʼmolchining issiqlikdan foydalanish qurilmalari va issiqlik tarmoqlari ekspluatatsiya qilishga tayyorligi toʻgʻrisida xabardor qilingandan keyin amalga oshiriladi.”; 36-banddagi “ikki “ soʻzi “bir” soʻzi bilan almashtirilsin; 37-band quyidagi tahrirda bayon etilsin: “37. Issiqlik taʼminoti korxonasi issiqlik energiyasini hisobga olish asbobi plombalangan kunning oʻzida Davlat xizmatlari markaziga (oʻzi kelib murojaat etganda) yoki isteʼmolchiga YIDXP orqali (elektron shaklda murojaat qilinganda) plombalash oʻtkazilganligi toʻgʻrisidagi maʼlumotlar koʻrsatilgan rasmiylashtirilgan elektr taʼminoti shartnomasini elektron shaklda yuboradi. Bir vaqtning oʻzida issiqlik taʼminoti korxonasi hisobga olish tizimini plombalash kunida mazkur Reglamentga 7-ilovaga muvofiq shakldagi Dalolatnomani rasmiylashtiradi va Dalolatnoma rasmiylashtirilganidan keyingi soat mobaynida uni imzolash sanasini “Oʻzenergoinspeksiya”, qurilish-montaj va ishga tushirish-sozlash tashkilotlari bilan YIDXP orqali kelishadi. Dalolatnomani imzolashning kelishilgan sanasi issiqlik taʼminoti korxonasi tomonidan yuqorida keltirilgan barcha tomonlar xabardor qilingan paytdan boshlab ikki kalendar kunidan oshmasligi lozim. Dalolatnoma yuqorida keltirilgan tomonlarning barcha vakillari tomonidan belgilangan kundan kechikmasdan imzolanadi. Agar Reglamentning ushbu bandida koʻrsatilgan muddat tugagandan soʻng Dalolatnomani qayd etilgan tomonlar imzolamasa, Dalolatnoma kelishilgan deb hisoblanadi”; quyidagi mazmundagi 371-band qoʻshilsin: “371. Dalolatnoma mazkur Reglamentning 37-bandida koʻrsatilgan tomonlar uni imzolagach, issiqlik taʼminoti korxonasining rahbari yoki bosh muhandisi tomonidan tasdiqlanadi”; 43-banddagi “issiqlikdan foydalanish qurilmalarini ishga tushirish uchun ruxsatnomalar berish va” soʻzlari “isteʼmolchilarning issiqlikdan foydalanish qurilmalari va issiqlik tarmoqlari ekspluatatsiya qilishga tayyorligini aniqlash va” soʻzlari bilan almashtirilsin; 44-bandda ““Oʻzdavenergonazorat” DI” soʻzlari “Oʻzenergoinspeksiya” soʻzi bilan almashtirilsin; Yuridik va jismoniy shaxslarni issiqlik taʼminoti tarmoqlariga ulash boʻyicha davlat xizmatlari koʻrsatishning maʼmuriy reglamentiga 1-ilovadagi V. “Issiqlik energiyasini hisobga olish asbobini muhrlash, issiqlik taʼminoti va issiqlikni berish shartnomasini tuzish” boʻlimi oʻz kuchini yoʻqotgan deb hisoblansin; quyidagi mazmundagi 7 va 8-ilovalar qoʻshilsin: